**УПУТСТВО**

**О УСЛОВИМА ЗА ПОДНОШЕЊЕ ПРИЈАВА И КРИТЕРИЈУМИМА ЗА ДОДЕЛУ СРЕДСТАВА ЗА ФИНАНСИРАЊЕ ПРОЈЕКАТА НЕВЛАДИНИХ ОРГАНИЗАЦИЈА СРЕДСТВИМА БУЏЕТА ГРАДСКЕ ОПШТИНЕ НОВИ БЕОГРАД**

децембар 2016. године

Комисија за спровођење поступка јавног конкурса за финансирање пројеката организација цивилног друштва (у даљем тексту: Комисија) овим упутством ближе одређује услове за подношење пријава и критеријуме за доделу финансијских средстава организацијама цивилног друштва, непрофитних и неполитичких организација и удружења грађана.

**1. ЦИЉEВИ КОНКУРСА**

Циљ Конкурса је допринос квалитетнијем животу грађана Новог Београда кроз успостављање и унапређење партнерстава између организација цивилног друштва и органа локалне самоуправе.

**2. РАСПОДЕЛА ФИНАНСИЈСКИХ СРЕДСТАВА**

Висина обезбеђених финансијских средстава за доделу невладиним

организацијама износи 11.700.000,00 динара (једанаест милиона и седам стотина динара).

Средства се могу доделити само за пројекте у оквиру којих се спроводе некомерцијалне и непрофитне активности.

**3. ПРАВО НА ПОДНОШЕЊЕ ПРИЈАВА**

Подносилац пријаве мора да буде организација је регистрована у Агенцији за привредне регистре у складу са Законом о удружењима („Сл. гласник РС“ бр. 51/2009 и 99/2011)

**4. УСЛОВИ ЗА ПОДНОШЕЊЕ ПРИЈАВА**

Подносилац пријаве мора да испуњава следеће услове:

- да је директно одговоран за припрему и управљање пројектом, а не да делује као посредник;

- да обезбеди средства физичких ресурса и нефизичких ресурса (људски ресурси број, знање и искуство, материјални ресурси и др. ресурси) потребних да подрже активности које одговарају величини пројекта за који се траже средства;

**5. ПОТРЕБНА ДОКУМЕНТАЦИЈА ЗА ПОДНОШЕЊЕ ПРИЈАВА**

Пријаве се морају предати на формулару за пријављивање који се налази у прилогу.

Подносилац пријаве уз пријаву доставља следећу пратећу документацију:

-решење о регистрацији издато од стране Агенције за привредне регистре оригинал или фотокопија (не мора бити оверена);

-фотокопија извода из статута удружења у коме је утврђено да се циљеви удружења остварују у области у којој се пројекат реализује (не мора бити оверена);

Комисија задржава право да поред наведених, затражи и друга документа и доказе релевантне за одлучивање о поднетој пријави.

**6. КРИТЕРИЈУМИ ЗА ДОДЕЛУ ФИНАНСИЈСКИХ СРЕДСТАВА**

Комисија ће приликом разматрања потпуних пријава за доделу финансијских средстава посебно ценити следеће критеријуме за избор пројеката:

– број корисника услуга обухваћених пројектом

– усклађеност пројекта са захтевима конкурса

– сарадња са локалном заједницом

– стручност координатора и кључних стручњака укључених у пројекат

– одрживост пројекта

\_ обухваћеност више области једним пројектом

– препоруке експерата из земље и иностранства из области на које се пројекат односи

7. ОДЛУКА **О ДОДЕЛИ СРЕДСТАВА**

Комисија ће Листу рангирања пријављених пројеката утврдити у прописаном року који не може бити дужи од 60 дана, од дана истека рока за подношење пријава.

Учесници конкурса имају право приговора у року од три дана од дана објављивања Листе.

Одлуку о приговору Комисија доноси у року од 15 дана од дана његовог пријема.

Одлуку о избору пројеката који се финансирају из буџета Градске општине Нови Београд на основу коначне ранг листе доноси председник Градске општине Нови Београд у року од 30 дана од дана утврђивања листе.

Одлука о избору пројеката невладиних организација који се финансирају из буџета ГО Нови Београд објављује се на званичној интернет страници општине

**8. ОБАВЕЗЕ КОРИСНИКА СРЕДСТАВА**

Међусобна права и обавезе између Даваоца средстава (Градска општина Нови Београд) и Корисника средстава (подносилац пројекта) биће регулисана Уговором.

Удружењима чији пројекти буду изабрана на јавном конкурсу, а која нису укључена у систем консолидованог рачуна трезора, отвара се посебан наменски рачун код Управе за трезор за та средства у складу са Законом о изменама и допунама Закона о буџетском систему („Сл. гласник РС“ бр. 54/09, 73/10, 101/10, 101/11, 93/12).

Средства са посебног подрачуна Управе за трезор могу се искључиво користити за измирење обавеза за намене дефинисане Уговором.

Пројекат је неопходно реализовати до краја 2017. године.

**9. НАЧИН ФИНАНСИРАЊА**

Финансијска средства Давалац средстава ће исплатити Кориснику и то: 80% од укупног износа цене коштања пројекта по доношењу одлуке и

преосталих 20% након достављања извештаја о реализованим активностима и коришћењу средстава и доказима о утрошку средстава.

**10.** **ТРОШКОВИ КОЈИ СЕ ФИНАНСИРАЈУ ИЗ ДОБИЈЕНИХ СРЕДСТАВА**

Додељеним средствима могу се покрити само оправдани трошкови, односно реални трошкови.

Додељеним средствима не могу се куповати технички ресурси и канцеларијски намештај.

Трошкови се морају евидентирати на рачунима који гласе на корисника средстава и који су предвиђени буџетом пројекта.

**11. НАЧИН ДОСТАВЉАЊА ПРИЈАВА**

Пријава са пратећом документацијом се подноси лично (искључиво на Писарници Градске општине Нови Београд, Булевар Михаила Пупина број 167) или поштом. У оба случаја, у запечаћеној коверти на којој мора да пише:

На предњој страни

Градска општина Нови Београд

Булевар Михаила Пупина број 167

Комисији за спровођење поступка јавног конкурса

На полеђини коверте навести назив и адресу подносиоца пријаве, контакт телефон

Коверат треба да садржи пријавни формулар,електронску верзију пријавног формулара на ЦД-у, као и пратећу документацију назначену у тачки 5. овог Упутства.

Рок за достављање је 24. децембар  2016. године до 14 часова., непосредено на писарници градске општине Нови Београд. Уколико се документација шаље путем поште, разматраће се пројекти са жигом поште од 24. децембра 2016. године .

Неблаговремене, непотпуне и пријаве послате на други начин (нпр. факсом или електронском поштом) или достављене на друге адресе, неће се разматрати.